CELEX: 32012D0207
Language: lt
Date: 2012-02-08 00:00:00
Title: 2012/207/ES: 2012 m. vasario 8 d. Komisijos deleguotasis sprendimas, kuriuo iš dalies keičiamos Europos Parlamento ir Tarybos sprendimo Nr. 1080/2011/ES, kuriuo Europos investicijų bankui suteikiama ES garantija paskolų ir paskolų garantijų, suteiktų projektams ne Sąjungoje, nuostoliams atlyginti ir kuriuo panaikinamas Sprendimas Nr. 633/2009/EB, III priedo nuostatos, susijusios su Sirija

24.4.2012   
            
            
               LT
            
            
               Europos Sąjungos oficialusis leidinys
            
            
               L 110/38
            
         KOMISIJOS DELEGUOTASIS SPRENDIMAS
   2012 m. vasario 8 d.
   kuriuo iš dalies keičiamos Europos Parlamento ir Tarybos sprendimo Nr. 1080/2011/ES, kuriuo Europos investicijų bankui suteikiama ES garantija paskolų ir paskolų garantijų, suteiktų projektams ne Sąjungoje, nuostoliams atlyginti ir kuriuo panaikinamas Sprendimas Nr. 633/2009/EB, III priedo nuostatos, susijusios su Sirija
   (2012/207/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. spalio 25 d. Europos Parlamento ir Tarybos sprendimą Nr. 1080/2011/ES, kuriuo Europos investicijų bankui suteikiama ES garantija paskolų ir paskolų garantijų, suteiktų projektams ne Sąjungoje, nuostoliams atlyginti ir kuriuo panaikinamas Sprendimas Nr. 633/2009/EB (1), ypač į jo 4 straipsnio 2 dalį,
   kadangi:
   
               (1)
            
            
               2011 m. gegužės 23 d. išvadose (2) dėl Sirijos Taryba paragino Europos investicijų banką (EIB) kol kas netvirtinti naujų finansavimo operacijų Sirijoje;
            
         
               (2)
            
            
               2011 m. liepos 7 d. rezoliucijoje dėl padėties Sirijoje, Jemene ir Bahreine, atsižvelgiant į padėtį arabų šalyse ir Šiaurės Afrikoje, Europos Parlamentas pritarė Tarybos išvadoms, kad reikia taikyti ribojamąsias priemones Sirijai ir ypač paraginti EIB kol kas netvirtinti naujų finansavimo operacijų Sirijoje;
            
         
               (3)
            
            
               po Sprendimo Nr. 1080/2011/ES priėmimo politinė ir ekonominė padėtis Sirijoje toliau prastėja;
            
         
               (4)
            
            
               2011 m. lapkričio 14 d. išvadose dėl Sirijos (3) Taryba nusprendė Sirijos režimui taikyti naujas ribojamąsias priemones, sustabdant išmokas ir kitus mokėjimus pagal galiojančius EIB paskolos susitarimus su Sirija arba su jais susijusius;
            
         
               (5)
            
            
               atsižvelgdama į šias aplinkybes, Taryba priėmė keletą ribojamųjų priemonių, įskaitant draudimą teikti bet kokias EIB išmokas pagal galiojančius Sirijos ir EIB sudarytus paskolų susitarimus arba su jais susijusius, ir šios priemonės dabar įtvirtintos 2011 m. gruodžio 1 d. Tarybos sprendime 2011/782/BUSP dėl ribojamųjų priemonių Sirijai ir kuriuo panaikinamas Sprendimas 2011/273/BUSP (4) ir 2012 m. sausio 18 d. Tarybos reglamente (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kuriuo panaikinamas Reglamentas (ES) Nr. 442/2011 (5);
            
         
               (6)
            
            
               Komisija, dalyvaujant Europos išorės veiksmų tarnybai, nustatė, kad dėl bendrų ekonominių ir politinių aplinkybių reikia išbraukti Siriją iš Sprendimo Nr. 1080/2011/ES III priedo, kuriame pateiktas EIB finansavimo, kuriam taikoma ES garantija, reikalavimus atitinkančių šalių sąrašas,
            
         PRIĖMĖ ŠĮ SPRENDIMĄ:
   1 straipsnis
   Žodis „Sirija“ išbraukiamas iš Sprendimo Nr. 1080/2011/ES III priedo B dalies 1 punkto.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2012 m. vasario 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 280, 2011 10 27, p. 1.
   
      (2)  Užsienio reikalų tarybos 3091-asis posėdis.
   
      (3)  Užsienio reikalų tarybos 3124-asis posėdis.
   
      (4)  OL L 319, 2011 12 2, p. 56.
   
      (5)  OL L 16, 2012 1 19, p. 1.